12Jaanong, gakologelwa Mmopi wa gago yo Mogolo mo malatsing a bokau jwa gago, pele ga malatsi a masetlapelo a goroga, kgotsa dingwaga di goroga tsa fa o tla bo o re: “Ga ke na kgatlhego mo go tsone”;2pele ga letsatsi le lesedi le ngwedi le dinaledi di fifala, le maru a boa, morago ga moo pula e kgolo;3mo letsatsing le batlhokomedi ba ntlo ba roromang, le batho ba maatla a botlhaga ba inameng le basadi ba ba silang ba tlogetseng go dira ka gonne ba setse ba le mmalwa, mme bahumagadi ba ba bonang kwa difensetereng ba fitlhetse go le lefifi;4le dikgoro tse di tswelang kwa mmileng di tswetswe, fa modumo wa lelwala le le silang o kokobela, mme motho a tsosiwa ke molodi wa nonyane, mme barwadi botlhe ba pina ba utlwalela kwa tlase.5Gape, ba ile ba boifa se se kwa godimo fela, mme go na le letshogo mo tseleng. Setlhare sa thamane se ntsha dithunya, mme tsiakgope e a ikgoga, le moretlwa wa kapere o a phanyega, ka gonne motho o ya kwa ntlong ya gagwe e e nnang lobaka lo lo leele mme baledi ba gwantile go dikologa mo mmileng;6pele ga mogala wa selefera o tlosiwa, mogopo wa gouta o thubaganngwa, le nkgo e e kwa motsweding e thubiwa, le leotwana la metsi la mogobe le thubagantswe.7Foo lorole lo boela mo lefatsheng fela jaaka lo ne lo ntse mme moya o boela kwa Modimong wa boammaaruri yo a o abileng. 8“Lefela le legolo!” ga bua mophuthi, “Sengwe le sengwe ke lefela.” 9Mme kwantle ga lebaka la gore mophuthi o ne a le botlhale, gape o ne a ruta batho kitso a sa kgaotse, mme a tlhatlhanya a bo a batla ka botlalo, gore a tle a beye diane tse dintsi ka thulaganyo.10Mophuthi o ne a batla go bona mafoko a a itumedisang le go kwalwa ga mafoko a a nepileng a boammaaruri. 11Mafoko a ba ba botlhale a tshwana le ditlhabapholo, fela jaaka dimapo tse di kokotetsweng di ntse, ba ba ineelang mo go phutheng dipolelwana ba ntse jalo; di neilwe go tswa kwa modiseng a le mongwe.12Fa e le sepe fela kwantle ga tseno, morwaaka, reetsa tlhagiso: Go dirwa ga dibuka tse dintsi ga go na bokhutlo, mme go ineela thata mo go tsone go lapisa nama. 13Bokhutlo jwa kgang ke jo, sengwe le sengwe se se setseng se utlwilwe, ke se: Boifa Modimo wa boammaaruri mme o boloke ditaelo tsa gagwe. Gonne seno ke tshwanelo yotlhe ya motho.14Gonne Modimo wa boammaaruri o tla tlisa tiro ya mofuta mongwe le mongwe mo katlholong ka ga sengwe le sengwe se se fitlhegileng, gore a se molemo kgotsa se bosula.
tsn_Latn